[{"text_idx": "#000006", "text": "Brechlyn COVID-19: Sut gall mudiadau gwirfoddol chwarae rhan yn y cyfathrebu"}, {"text_idx": "#000009", "text": "(Wedi\u2019i diweddaru ar 9 Chwefror 2021)"}, {"text_idx": "#000010", "text": "Mae\u2019r rhaglen brechu rhag COVID-19 wedi dechrau yma yng Nghymru erbyn hyn, ac mae CGGC a Chynghorau Gwirfoddol Sirol yn parhau i weithio\u2019n agos gydag Iechyd Cyhoeddus Cymru, Llywodraeth Cymru a Byrddau Iechyd lleol i gefnogi\u2019r sector gwirfoddol yn ystod y broses hon."}, {"text_idx": "#000012", "text": "Mae\u2019r rhaglen brechu yn erbyn COVID-19 yn mynd rhagddi\u2019n dda yng Nghymru. Mae dau frechlyn wedi cael eu cymeradwyo ac yn cael eu defnyddio \u2013 Pfizer ac AstraZeneca. Mae rhagor o frechlynnau ar fin cael eu cymeradwyo ac yn debygol o ddod yn rhan o\u2019r rhaglen brechu o wanwyn 2021 ymlaen."}, {"text_idx": "#000013", "text": "Mae\u2019r brechlynnau\u2019n cael eu rhoi i bobl yn nhrefn rhestrau blaenoriaeth y Cydbwyllgor ar Frechu ac Imiwneiddio (JCVI)."}, {"text_idx": "#000016", "text": "Mae 34 o ganolfannau brechu mawr nawr ar waith ac mae dros 400 o bractisiau meddygon teulu hefyd wrthi\u2019n brechu. Mae rhagor o ganolfannau brechu mawr hefyd ar fin cael eu hagor hefyd."}, {"text_idx": "#000018", "text": "Gan fod COVID-19 yn straen newydd o\u2019r Coronafeirws, bydd gan nifer o bobl lawer o ymholiadau a phryderon. Mae ychydig o gwestiynau ac atebion defnyddiol ar gael isod: "}, {"text_idx": "#000020", "text": "Mae Valuing Vaccines hefyd yn ymgyrch ddefnyddiol sy\u2019n rhoi ffeithiau ynghylch sut mae brechlynnau\u2019n gweithio ac yn achub bywydau. Mae\u2019r ddolen isod yn rhoi gwybodaeth ac adnoddau i\u2019w rhannu mewn deunyddiau cyfathrebu: "}, {"text_idx": "#000021", "text": "Fel rydyn ni gyd yn ei wybod, mae pandemig COVID-19 yn broblem ym mhedwar ban byd, ac felly wrth i\u2019r rhaglen brechu gyflymu yn y DU mae nifer o gwestiynau ynghylch sut mae sicrhau bod pobl o bob gwlad yn cael eu brechu\u2019n effeithiol. Mae rhywfaint o wybodaeth am hyn ar gael isod: "}, {"text_idx": "#000022", "text": "Mae diweddariadau rheolaidd ar gael ar gynnydd y brechu yma yng Nghymru drwy ddilyn y ddolen hon: "}, {"text_idx": "#000024", "text": "Bydd rhoi gwybod am y broses o dderbyn brechlyn, cwestiynau ac atebion, y ffeithiau am ei effeithiolrwydd a gwybodaeth allweddol arall, yn helpu i sicrhau bod cynifer o bobl a\u0302 phosibl yn deall sut mae\u2019r brechlyn yn gweithio a\u2019r broses o\u2019i dderbyn."}, {"text_idx": "#000026", "text": "Mae cyfathrebu eang, effeithiol, cyson a thryloyw ynghylch brechlynnau a sut mae cael gafael arnyn nhw\u2019n hollbwysig."}, {"text_idx": "#000029", "text": "Ar 04 Chwefror, fe wnaethom gynnal ail weithdy gyda chyflwyniadau gan Darius Hughes, Cadeirydd Grw\u0302p Brechlynnau ABPI a Phennaeth Pfizer Vaccines UK a Doug Nicholls, Pennaeth Cynllunio Cyfathrebu ar gyfer Iechyd, i roi gwybodaeth i fudiadau am sut cafodd y brechlyn COVID-19 ei ddatblygu a\u2019r wybodaeth ddiweddaraf ynghylch lle mae Cymru wedi cyrraedd gyda\u2019r rhaglen brechu. Byddwn yn cynnal sesiynau tebyg yn rheolaidd er mwyn rhannu\u2019r wybodaeth ddiweddaraf, rhannu syniadau, a chasglu ynghyd unrhyw adborth a gawn, er mwyn rhoi gwybod i\u2019r parti\u0308on perthnasol."}]